Søndag mistede en 53-årig mand livet i en drukneulykke ved Blokhus. Her er der som et af få steder i Nordjylland et livreddertårn på stranden, men det dækker faktisk kun en lille del. Livredderne i tårnet holder kun opsyn med stranden i 150 meter i hver retning. Altså er 300 meter strand under opsyn. - Det vi oplever, er at mange ikke ved, hvor vi dækker til. Vi har flag sat op til markere, hvor vi dækker til, og mange kommer og spørger, hvad flagene betyder, siger livredder Peter Albertsen, som mandag har vagt på stranden i Blokhus.

Referat:
Et livreddertårn ved stranden er langt fra nok til at give sikkerhed. På de mange kilometer nordjysk strand langs vestkysten er der kun tre livreddertårne, og hvert tårn dækker kun 300 meter.